Kutonen (televisiokanava)

Kutonen (entiseltä nimeltään The Voice (tyylitettynä THE VOICE) tai Voice) on suomalainen maksuton, erityisesti miehille suunnattu viihdekanava. Kutosen ohjelmisto koostuu auto-ohjelmista, tositelevisiosarjoista, elokuvista, dokumenteista sekä urheilusta. Kutonen kuuluu amerikkalaisen Warner Bros. Discoveryn omistamaan Discovery Networks Finlandiin, ja sen pääkohderyhmä on 15–44-vuotiaat miehet. Kutonen aloitti lähetykset 1. syyskuuta 2012 kanavapaikalla 11. Kutosen kanavapaikka vaihtui uudelleen 17. toukokuuta 2017. Kutosen nykyinen kanavapaikka on 10. Kutonen näkyy maanpäällisen digi-tv- verkon (DVB-T-verkko) C-kanavanipussa, ja sen näkyvyysalue kattaa 96 prosenttia Suomen antenni- ja kaapelitalouksista. Kanava ei ole koskaan ollut saatavilla satelliittiverkossa. == Kanavan historia == The Voice -tv-kanava perustettiin Suomessa ensimmäisenä kotimaisena musiikkikanavana. Kanavan perusti SBS Finland Oy osana emoyhtiönsä SBS Broadcasting SA:n pohjoismaista kanavakonseptia. Alussa kanavan ohjelmisto koostui pääosin musiikkivideoista ja lähinnä nuorille suunnatuista tekstiviestipalveluista. The Voice -musiikkikanavia perustettiin myös Norjassa, Tanskassa ja Bulgariassa. Ruotsin Voice TV lopetettiin syyskuussa 2008. Norjan The Voice -kanava lopetti televisiolähetykset vuonna 2012 ja siirtyi nettilähetyksiin. Kesäkuussa 2008 TV Viisi ilmoitti yhdistyneensä uudistuneena The Voicen kanssa kanavapaikalla 10. syyskuuta 2008. TV Viisi alkoi näkyä päivittäin kello 20.00–23.00 välisenä aikana The Voicen jatkaessa näkymistään muina kellonaikoina. Myöhemmin alkamisajankohtaa aikaistettiin kahdella tunnilla niin, että ohjelmat alkoivat kello 18. TV Viisi joutui vaikeuksiin seuraavana päivänä lähetysten alkamisen jälkeen, ja siksi ohjelmat päättyivät hetkeksi The Voiceen. The Voice oli suunnattu lähinnä nuorisolle. Se keskittyi erityisesti musiikkiin, ja sen ohjelmistoon kuului myös elokuvaesittelyjä, viihdettä ja huumoria. Voicen ohjelmia juonsivat vuosien varrella esimerkiksi Jaako Hurme, Vappu Pimiä, Jani Toivola, Soheila Mikkonen, Susanna Laine, Kristiina Komulainen, Johannes Saukko, Heikki Paasonen, Tea Khalifa, Jukka Rossi, Juuso Mäkilähde sekä Marianna Bruno. 1\. huhtikuuta 2011 The Voicesta tuli taas ympärivuorokautinen musiikkikanava, kun TV Viisi ja The Voice siirtyivät omille kanavapaikoilleen. Vuoden 2012 alusta alkaen Voice esitti iltaisin musiikkiohjelmien sijasta komediauusintoja, esimerkiksi sarjoja Seinfeld, Ammu vaan! ja Nanny. Lisäksi kanava esitti pikauusintoja TV Viiden kotimaisista ohjelmista. 1\. syyskuuta 2012 kanavan nimeksi tuli Kutonen. Samalla kanavan ohjelmatarjonta monipuolistui ja se muuttui ilmettä myöten SBS:n tanskalaista 6'eren-kanavaa vastaavaksi. Kanavalla näkyi vieläkin silloin vanhan The Voicen ohjelmia. 9\. tammikuuta 2013 Viestintäviraston mukaan kanava rikkoi toimilupaehtojaan esittämällä ulkomaisia sarjoja. Kanavan toimiluvassa kanavan ohjelmiston tuli koostua musiikkivideoista, muista musiikkiohjelmista sekä toimitetusta kotimaisesta sisällöstä. Kanavan tarjonnasta putosivat alkusyksyllä 2013 hetkeksi pois sarjat, elokuvat ja urheilu. Nykyisin Kutosen ohjelmistoon kuuluu lähinnä ulkomaiset elokuvat sekä sarja-, tosi-tv- ja dokumenttiohjelmat. Musiikkivideoiden esittäminen loppui heinäkuussa 2015. == Ohjelmia == Kutosen ohjelmia ovat: * Alaska: Viimeinen rintama * Alaskan erakot * Arktiset vedet * Arvokaman etsijät * NASAn salaiset kansiot * Kaara (aikaisemmin esitetty TV Viidellä) * Ghost Adventures * Kultakuume * Top Gear * Tilt * Gold Rush: Unohdetut kaivokset * Luonnon uskomattomat voimat * Tuhoutunut sekunneissa * Ehdonalaisvangit koirankouluttajina * Hengenvaarallinen saalis * Punk’d * Uljas universumi * Fast n’ Loud * Valassodat * Valmistuksen salat * Formula E -MM-sarja * Selviytyjäkaksikko (aiemmin MTV3:lla, Discovery Channelilla ja TV Viidellä) * Snookerin World Tour -kilpailuja * Wheeler Dealers * Menneisyyden mysteerit * Miten kaikki tehdään? * Myytinmurtajat * Heroes * Superihmiset * Hiuskarvan varassa === The Voicen ohjelmia olivat esimerkiksi: === * Aamuohjelma Heräämö, joka lähetettiin arkisin 6–9. Ohjelmaa pystyi seuraamaan ja kuuntelemaan radiossa, televisiossa ja netissä. :Ohjelmaa juonsivat Niko Kivelä, Anni Hautala, Sami Hedberg, Teemu Vesterinen ja Juha ”koiramies” Västi. Mukana oli myös ”koiramies” Västin koira Särö. Uutisia ja musiikkiuutisia toimitti Eeva Rajala. Juontajien osuus alkoi vasta klo 7, jolloin klo 6–7 kuultiin musiikkia. * Vanhempia hittejä soittava Retro. * Tuoreita videoita esittelevä Voicen uutuudet. * Pelkkiä rock/metal-videoita sisältävä 100% Rock. * Suomen virallinen latauslista, joka listasi digitaalisesti ladatuimmat kappaleet. * Voice Special -ohjelmassa näytettiin vain tietyn artistin tai yhtyeen musiikkivideoita. * Killer Karaoke -ohjelma, jossa näytettiin tuttuja kotimaisia ja ulkomaisia hittejä karaokeversiona. * Huippubändien ja -artistien livekeikkoja näyttävä The Voice LIVE. * Pelkästään pop hoppia, hip hoppia, RnB:tä ja räppiä soittava Pop Hop. * Toto65-ravit. ==== Aikaisemmin esitettyjä ohjelmia ==== * Musiikkiohjelma POP * Planet Voice * Countdown FI * Love Score * KPS * Voicela * Voice In The Mix * Clubbin/Party * Voice Live * New 4 U (korvattiin ohjelmalla Voicen Uutuudet) ==Entiset logot== Kutonen- logo.png|1. syyskuuta 2012 – 2015 Kutonen logo.svg|2015 – 2024 == Lähteet == == Aiheesta muualla == * Kutosen virallinen sivusto * Discovery Networks Finland Luokka:Suomalaiset televisiokanavat Luokka:Discovery Networks Luokka:Vuonna 2012 perustetut televisiokanavat